## VŠEOBECNÉ ZÁVÄZNÉ NARIADENIE

č.2/2016

## PREVÁDZKOVÝ PORIADOK

## MULTIFUNKČNÉHO IHRISKA KYJOV

## Čl. 1

# Úvodné ustanovenia

1. Multifunkčné ihrisko (ďalej len MI) sa nachádza na parcele č. 660/14 a 660/15, v katastrálnom území obce Kyjov. Ide o viacúčelové ihrisko s umelou trávou, oplotením, mantinelmi pre loptové hry. Slúži na prevádzkovanie aktivít obyvateľov či návštevníkov obce. Rozmery ihriska sú 33 x 18 m.
2. Vlastníkom multifunkčného ihriska je Obec Kyjov, IČO: 00 32 99 75.
3. Multifunkčné ihrisko (ďalej MI) prevádzkuje Obec Kyjov.
4. Starosta obce poverí správcovstvom MI zodpovedné osoby, ktoré budú zabezpečovať prevádzku MI. Písomne poverí aj zodpovednú osobu správcovstvom MI počas vyučovania v Základnej škole Kyjov za účelom zabezpečenia prevádzky daného objektu.
5. Užívateľom MI sa rozumie osoba, ktorá sa nachádza v priestore MI (užívateľ).

## Čl. 2

## Všeobecné ustanovenia

1. Každý užívateľ je povinný oboznámiť sa s týmto prevádzkovým poriadkom a bez výnimky ho dodržiavať.
2. Na MI je dovolené vykonávať výhradne tie aktivity, na ktoré ja ihrisko určené.
3. MI poskytuje široké možnosti pre rôzne športové aktivity a to najmä: malý futbal, nohejbal, volejbal , tenis a hádzanú.
4. Obsahom činnosti prevádzkovanej na MI je spontánne osvojovanie si základov loptových hier, prevádzkovanie viacerých druhov športu, založené na princípe súťaživosti (súťažné zápasy, turnaje občanov, návštevníkov, či zamestnancov v rámci športových dní a pod. ).

## Čl. 3

## Organizačné ustanovenia

1. Prevádzku riadi a za areál zodpovedá poverený správca zariadenia, ktorý areál spravuje. **Bez vedomia správcu je vstup a pohyb po areáli zakázaný !**
2. Každý užívateľ MI je povinný riadiť sa pokynmi správcu. Po neuposlúchnutí jeho pokynov môže byť osoba z MI s okamžitou platnosťou vykázaná. Meno správcu je uvedené na vstupnej tabuli umiestnenej pri vstupe na MI.
3. Športovú, zábavnú, rekreačnú alebo inú povolenú činnosť môže na MI vykonávať každý užívateľ výhradne na **svoje vlastné riziko!** Týmto ustanovením sa neobmedzuje povinnosť dodržiavať prevádzkový poriadok.
4. Užívateľ MI je povinný správať sa tak, aby jeho konaním alebo nekonaním nedošlo k zraneniu, ujme na zdraví, alebo poškodeniu majetku obce. Užívateľ je plne zodpovedný za škody, ktoré vznikli jeho pričinením.
5. Za škody vzniknuté nedodržaním prevádzkového poriadku a všeobecných bezpečnostných pravidiel uvedených na vstupnej tabuli do MI zodpovedá osoba porušujúca tieto pravidlá, alebo jej zákonný zástupca.
6. Každý užívateľ je povinný vstupovať do priestoru MI výhradne cez vstupnú bránu.
7. Každý užívateľ ihriska pred užívanín ihriska skontroluje jeho stav. Ak zistí nejaké poškodenie okamžite to nahlási správcovi ihriska. V opačnom prípade sa bude považovať, že ihrisko poškodil on.
8. Vodenie psov a iných zvierat do priestoru MI je zakázané.
9. Na MI je zakázaný pohyb na bicykloch a kolieskových korčuliach.
10. V areáli MI je prísny zákaz fajčenia a používania alkoholických nápojov vrátane toxických omamných látok.
11. Deti do 15 rokov musia byť na MI s dozorom rodiča, vyučujúceho alebo inej poverenej dospelej osoby.
12. Žiaci základnej školy, materskej školy vstupujú na MI v sprievode učiteľa alebo školou poverenej zodpovednej osoby.
13. Vstup zo zmrzlinou, nápojmi či potravinami je na MI zakázaný.
14. Každý užívateľ MI je povinný v priestore MI a jeho okolí udržiavať čistotu, poriadok a nočný kľud.
15. V areáli MI je zakázané správať sa hlučne a nespoločensky.
16. Každý užívateľ je povinný používať vhodnú športovú obuv. Nesmú sa používať kopačky a topánky s podpätkom, ďalej zablatená a inak znečistená obuv.

## Čl. 4

## Prevádzkové ustanovenia

1. Prevádzkové hodiny multifunkčného ihriska :

**Pondelok – Piatok (mimo prázdnin a sviatkov).**

08.00 hod. – 15.00 hod. ZŠ s MŠ, príp. individuálna rezervácia - iba po súhlase ZŠ s MŠ

že ihrisko nebudú využívať

15.00 hod. – 17.00 hod. Vyhradené bezplatné užívanie – mládež do 18 rokov

17.00 hod. – 21.00 hod. Rezervácia pre záujemcov nad 18 rokov

**Pondelok – Piatok (počas prázdnin a sviatkov).**

09.00 hod. – 11.00 hod. Vyhradené bezplatné užívanie – deti do 15 rokov v sprievode dospelej osoby

11.00 hod. – 15.00 hod. Vyhradené bezplatné užívanie – mládež do 18 rokov, príp. individuálna rezervácia. Ak nebude záujemca do 18 rokov o bezplatné využívanie, môže ihrisko využívať aj záujemca nad 18 rokov.

15.00 hod. – 21.00 hod. Rezervácia pre záujemcov nad 18 rokov

**Sobota – Nedeľa**

10.00 hod. – 12.00 hod. Rezervácia pre záujemcov nad 18 rokov

13.00 hod. – 15:00 hod. Vyhradené bezplatné užívanie – deti do 15 rokov v sprievode dospelej osoby, mládež do 18 rokov

15.00 hod. – 21.00 hod. Rezervácia pre záujemcov nad 18 rokov

1. **Prevádzkovateľ si vyhradzuje právo prevádzkové hodiny operatívne upraviť.**
2. V prípade nevyužitia MI užívateľmi stanovenými týmto prevádzkovým poriadkom môžu so súhlasom správcu MI využívať aj iný záujemcovia.
3. Užívanie MI je pre deti a mládež do 18 rokov bezplatné, ale len v čase vyhradenom v prevádzkovom ustanovení.
4. Užívanie MI pre Základnú školu s Materskou školou Kyjov a členov TJ v rámci tréningovej činnosti je bezplatné. Termíny a dĺžku tréningov stanovuje vlastník alebo ním poverený správca po dohode s TJ.
5. Užívanie MI po čase vyhradenom na bezplatné užívanie je spoplatnené podľa cenníka:

a/ pri tenise - 2 €/ hod. bez použitia osvetlenia

b/ pri kolektívnych športoch – 3 €/hod. bez použitia osvetlenia

Príplatok za použitie osvetlenia je 2 €/ hod.

1. Poplatok za užívanie MI je potrebné zaplatiť v pokladni obecného úradu jeden deň vopred, maximálne na jeden týždeň dopredu počas úradných hodín obecného úradu. Fyzická osoba, alebo skupina osôb si môže MI prenajať iba na 2 hodiny denne. V prípade, že nie je ďalší záujemca o prenájom môže po dohode so správcom MI prenájom pokračovať o ďalší časový úsek. Peniaze za prenájom použije obec iba na údržbu MI a úhradu prevádzkových nákladov. Dlhodobý nájomca uzavrie nájomnú zmluvu.
2. Rezerváciu MI je potrebné dopredu dohodnúť s prevádzkovateľom MI.
3. Správca MI vedie prevádzkovú knihu s rozpisom o využívaní ihriska.
4. Prenájom MI sa poskytuje na celú hodinu.
5. Poplatok za použitie osvetlenia sa platí za celú hodinu.

## Čl. 5

## Správca ihriska

1. Povinnosti správcu MI :

- viesť prevádzkovú knihu ihriska s rozpisom o užívaní ihriska

- odomykať a uzatvárať areál MI

- dbať o starostlivosť a údržbu ihriska podľa pokynov starostu obce a pokynov prevádzky a údržby vydaných zhotoviteľom MI

- úzko spolupracovať so starostom obce a riaditeľom školy pri zabezpečení prevádzkového poriadku ihriska ako i verejného poriadku

- podieľať sa na organizácii školských a verejných športových podujatí uskutočňovaných na MI

- dbať o dodržiavanie pravidiel BOZP

- v prípade vzniku úrazu byť nápomocný pri podaní prvej pomoci, zabezpečiť príchod rýchlej zdravotnej služby

- viesť zošit údržby a opráv, podieľať sa na opravách. O vzniknutých škodách bezodkladne informovať starostu obce.

- starať sa o čistotu okolia ihriska.

1. Správca za svoju prácu poberá odmenu.

## Čl. 6

## Tiesňové volania

Telefónne linky pre záchranné služby:

* 112 – tiesňové volanie
* 150 – hasičská a záchranná služba
* 155 – záchranná zdravotnícka služba
* 158 – polícia

## Čl. 7

## Osobitné ustanovenia

1. Právnickej osobe, ktorá poruší prevádzkový poriadok, môže starosta obce uložiť pokutu do výšky 6.638,78 €. Pokutu možno uložiť do 2 mesiacov odo dňa, kedy sa starosta obce dozvedel o tom, kto sa porušenia dopustil, najneskôr však do jedného roka od spáchania konania opodstatňujúceho uloženie pokuty.
2. Fyzická osoba, ktorá poruší prevádzkový poriadok, sa dopustí priestupku proti poriadku vo verejnej správe a môže byť potrestaná pokutou do výšky 33,19 € orgánom štátnej správy, resp. v prípade blokového konania obcou alebo jej bude uložený zákaz vstupu do areálu MI na dobu 6 mesiacov.

## Čl. 8

## Záverečné ustanovenia

**PREVÁDZKOVÝ PORIADOK MULTIFUNKČNÉHO IHRISKA** bol schválený Obecným zastupiteľstvom v Kyjove uznesením č..

V  Kyjove

Mgr. Chamila Juraj

starosta obce